Weer Camping Sæbø*** in Øvre Eidfjord. Weersverwachting Weerbericht Camping Sæbø*** | Zoover
Weersverwachting Camping Sæbø***
Het Zoover 14 dagen weerbericht!Op vakantie, maar wat wordt het voor weer in Øvre Eidfjord?Hier vind je de 14 daagse weersverwachting voor Øvre Eidfjord.	Weer Øvre Eidfjord
Weersverwachting Øvre Eidfjord deze week
6	°C	4	°C	5	°C	6	°C	3	°C	-1	°C	2	°C	Max
14	°C	17	°C	17	°C	12	°C	8	°C	10	°C	10	°C	Zon
Weersverwachting Øvre Eidfjord volgende week
12	°C	13	°C	14	°C	15	°C	15	°C	15	°C	14	°C	Zon
Klimaat Øvre Eidfjord
21 20 21 19 16 22 21 24 19 22 19 18 Acties voor Sæbø***
14:21:37 | 0,27 | nl | ZVR-WEB-04 | 319722 | Blad 2
Jáhoe se opdrag
Augustus 16, 2010 Magtige Jáhoe het die mens opgetel en hom in die vreugdetuin neergesit om dit te bewerk en te onderhou.
Magtige Jáhoe het die mens beveel, “Eet van al die bome van die tuin, maar van die boom van kennis van die goeie en bose – moenie daarvan eet nie, want op die dag dat jy daarvan eet, sal jy beslis sterf.”
Tradisioneel word Jáhoe se opdrag ook in vertalings afgesluit met “op die dag dat jy daarvan eet, sal jy sekerlik sterf”. Dit is so – Jáhoe plaas ekstra klem op die sterf.
Hoekom wil Jáhoe nie hê die mens moet van die kennis van goed en kwaad eet nie? Hy wil blykbaar nie hê mense moet dié kennis bekom nie? Ek wonder hoekom. Dalk is dit Jáhoe wat soos ’n ouer is vir die mens – ek het die afgelope naweek weer gehoor van mense wat kla oor die goed wat in die koerant staan, want “wat as die kinders dit lees?” Helaas gaan Jáhoe kort voor lank leer wat ouers oraloor besef – dat jy nie regtig kinders van die kennis van goed en kwaad kan weghou nie.
Dalk is die verhaal van Jáhoe, die mens en die vrugte ’n universele verhaal oor grootword, hoe ons uiteindelik moet leer om vir onsself te besluit. Alle ouers leer dit, Jáhoe leer dit ook. En soos altyd sal grootword hier ook met pyn gepaard gaan.
Maar ek loop die storie vooruit.
Die ontstaan van die lande
Augustus 13, 2010 ’n Rivier het uit die aarde ontspring om die vreugdetuin nat te lei. Van daar het dit in vier verdeel.
Die naam van die eerste deel is Pisjon; dit loop rondom die hele land van Habila, waar daar goud is. Die goud van daardie land is goed. Daar is boomgom en edelgesteentes.
Die naam van die tweede rivier is Gihon; dit loop rondom die hele land van Kus.
Die naam van die Derde Rivier is Tigris; dit loop langs die ooste van Assirië.
Die vierde rivier is die Eufraat.
Hoe gou en hoe belangrik is die ontstaan van die riviere nie vir die skrywer nie. Riviere was die belangrikste ding in sy wêreld. Dit is opvallend dat Jáhoe nie by hierdie deel van die aarde se ontstaan betrokke is nie. Waar hy die aarde, die plante en die mens gemaak het, neem die natuur nou sy eie gang, ’n rivier ontspring (onoorganklike werkwoord) en verdeel die aarde in vier. Jáhoe sit nie agter dié verdelings nie. Dit is nogal interessant – want in die E-narratief skep Elohim juis deur te verdeel – die waters bo die gewelf vs die water daaronder, die dag en die nag, die verskillende klasse diere. Jáhoe se wêreld is daarenteen een waar mens en natuur saamwoon en alles deurmekaar beweeg. Skeidings tree telkens eers in nadat Jáhoe klaar is met sy werk.
Ons gaan in die volgende aflewering na die plesiertuin terugkeer. Luister ‘n bietjie Tori Amos se Original Sinsuality ter voorbereiding.
Augustus 12, 2010 Wat volg is die verhaal van die hemel en die aarde in die skepping van hul dae:
Jáhoe kry deesdae ’n klem op die a. Dit is maar ’n manier om te probeer keer dat mense te veel klem op die tweede deel van sy naam plaas. Mens spreek dit uit JAhoe, nie JaHOE nie. Dink aan die uitspraak in name soos Benyamin NetanYAhu. Vergun my: Jáhoe het die bome geskep. “En die kos was goed.” Die skeppingsorde van die Jahwis was ‘n planteryk waar daar geen vleisetery was nie. En dit was goed. Die J-narratief skop af met ’n goeie regverdiging van vegetarisme! Nou hoekom is vegetarisme nie op die tafel in die Christendom en Judaïsme nie?
Die heel laaste sin is ’n raaisel. Dit val sommer net daar uit sonder tweede werkwoord of selfs geimpliseerde tweede werkwoord. Letterlik lei dit as volg: “Die boom van die lewe was in die middel van die tuin en die boom van kennis van goed en bose.” Wat sê die skrywer? Dat die boom van lewe en die boom van kennis van die goeie en bose albei in die middel van die tuin was? Die meeste vertalers vertaal dit so, maar ek sien dit nie in die Hebreeus nie. Daarom het die “was” as ’n geïmpliseerde werkwoord hanteer. Ek weet nie hoe dit die res van die verhaal sal beïnvloed as mense die bome van onderskeidelik lewe, en kennis van goed en bose as dieselfde boom beskou nie. Ons sal sien. Posted in Uncategorized | 14 Comments »
Die Jáhoe-projek is 'n idiosinkratiese vertaling van die J-tekste van die Pentateug. Kommentaar of wenke is welkom.
1.1 Jáhoe maak die aarde
1.2 Die ontstaan van die lande
1.3 Jáhoe se opdrag
1.4 Die mens se gelyke
1.5 Die slang
1.6 “Waar is jy?”